НАЦИОНАЛНА ЗДРАВНООСИГУРИТЕЛНА КАСА

**РАЙОННА ЗДРАВНООСИГУРИТЕЛНА КАСА – СМОЛЯН**

**Смолян 4700, бул. “България” 7, п.к. 85, тел. 0301/6 70 40факс 6 70 41,**

**e-mail: smolian@nhif.bg**

**УТВЪРЖДАВАМ:**

**И.Д. ДИРЕКТОР НА РЗОК - СМОЛЯН:**

**/Румяна Карагрошева/**

**ТЕХНИЧЕСКИ ИЗИСКВАНИЯ И УКАЗАНИЯ ЗА ОФЕРИРАНЕ**

**за участие в обществена поръчка чрез събиране на оферти с обява по реда на чл. 20, ал. 3, т. 2 от Закона за обществените поръчки с предмет:**

**„ИЗВЪРШВАНЕ НА ПРОФИЛАКТИЧНИ МЕДИЦИНСКИ ПРЕГЛЕДИ И ИЗСЛЕДВАНИЯ НА СЛУЖИТЕЛИТЕ НА РЗОК-СМОЛЯН“**

**С М О Л Я Н, 2020 г.**

**I. ПЪЛНО ОПИСАНИЕ НА ПРЕДМЕТА НА ПОРЪЧКАТА**

**1.** Предметът на обществената поръчка е:“ **Извършване на профилактични медицински прегледи и изследвания на служителите в РЗОК- Смолян“.**

В предмета на поръчката се включват дейности по организиране и извършване на профилактични офталмологични прегледи на служителите, работещи с видеодисплеи, профилактични медицински прегледи и изследвания, свързани с ранното откриване на изменения в организма в резултат от въздействия на работната среда и трудовия процес на служителите от РЗОК- Смолян, подробно описани в раздел II от настоящите Технически изисквания и указания за офериране.

Обществената поръчка се обявява с оглед спазване разпоредбите на Наредба №7 от 15.08.2005 г. регламентиращи минималните изисквания за осигуряване на здравословни и безопасни условия на труд при работа с видеодисплеи и Наредба №3 от 28.02.1987 г. за задължителните предварителни и периодични медицински прегледи на работниците.

**2. Обект на обществената поръчка**

Обектът на настоящата обществена поръчка включва предоставянето на услуги, по смисъла на чл.3, ал.1, т.3 от ЗОП.

Общата численост на персонала на РЗОК- Смолян, подлежащ за извършване на профилактични медицински прегледи и изследвания е 44 души, като в хода на изпълнение на договорите тази численост може да се променя.

**3. Място на изпълнение на поръчката.**

Извършването на профилактични медицински прегледи и изследвания на служителите в РЗОК-Смолян**, да се извършва в специализирани кабинети и лаборатории на територията на гр. Смолян.**

**4. Срок на изпълнение**

**4.1.** Срокът на договора е една година, считано от датата подписването.

**4.2.** Периодът за извършване на профилактичните медицински прегледи и изследвания се определя, като възложителя и изпълнителя изготвят и съгласуват график след сключване на договора с определения изпълнител.

**5.** **Прогнозна стойност**

Прогнозната стойност на обществената поръчка е **до 1 350 (хиляда триста и петдесет ) лева без ДДС, която е максимална стойност на поръчката.**

Съгласно разпоредбата на чл.39, т.1 от Закона за данъка върху добавената стойност, извършването на здравни/медицински/ услуги и пряко свързаните с тях услуги, оказани от здравни заведения и детски ясли по Закона за здравето и от лечебни заведения по Закона за лечебните заведения е освободена доставка по смисъла на този закон**.**

**6. Критерий на възлагане**

Поръчката ще бъде възложена въз основа на икономически най-изгодната оферта, определена въз основа на критерия **„най-ниска цена“**

**7.Възможност за представяне на варианти на офертите**

Варианти на офертите няма да бъдат приемани от Възложителя.

**8.Разяснения по условия на обществената поръчка**.

При писмено искане, направено до три дни преди изтичане на срока за получаване на оферти, Възложителят най-късно на следващия работен ден публикува в профила на купувача писмени разяснения по условията на обществената поръчка.

**9**. От датата на публикуване на информацията за публикувана обява в регистъра на АОП, Възложителят предоставя неограничен, пълен и пряк достъп до документацията по настоящата обществена поръчка в своя профил на купувача на електронен адрес: [**https://www.nhif.bg/page/130**](https://www.nhif.bg/page/130)**9**

**II. ТЕХНИЧЕСКИ ИЗИСКВАНИЯ И СПЕЦИФИКАЦИИ**

Изпълнението на услугата включва извършването на профилактични офталмологични, медицински прегледи и изследвания на служителите на РЗОК-Смолян и предоставяне на резултатите от тях, както на служителите, така и на службата по трудова медицина, която обслужва РЗОК- Смолян към момента на извършване на медицинските прегледи, както следва:

1. Организиране и извършване на профилактични офталмологични прегледи на служителите, работещи с видеодисплеи, профилактични медицински прегледи и изследвания, свързани с ранното откриване на изменения в организма в резултат от въздействия на работната среда и трудовия процес на служителите от РЗОК- Смолян, посочени по-долу:

1.1. Преглед от специалист «Офталмолог» на работещите с видеодисплей- **компютърна диагностика на рефракция, проверка на очно налягане, изследване на зрителната острота, изследване на цветното зрение, изследване на очни дъна при хипертония и диабет,** изписване на очила и рецепта при нужда прогнозен брой лица 44 човека;

1.2. Преглед от специалист по „Вътрешни болести“/с извършване на обстоен преглед и извършване на **ехографски изследвания на щитовидна жлеза, млечни жлези, простата, коремни органи /** -прогнозен брой лица 44 човека

Прегледите приключват с изготвяне на протокол, от които да е видно: общия брой на прегледаните служители и при кой специалист са преминали на преглед.

**Възложителят заплаща реално извършените прегледи на основание изготвените протоколи**

**III. ИЗИСКВАНИЯ КЪМ УЧАСТНИЦИТЕ**

**1.Изисквания към личното състояние на участниците**

В обществената поръчка могат да участват български и/или чуждестранни физически и/или юридически лица, включително техни обединения, които отговарят на изискванията на Закона за обществените поръчки, Правилника за прилагане на Закона за обществените поръчки и настоящите технически изисквания и указания за офериране.

Всеки участник има права да представи само една оферта. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

Свързани лица не могат да бъдат самостоятелни участници в настоящата обществена поръчка. „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:

§ 1, т. 13 от ДР на ЗППЦК „Свързани лица“ са:

**а)** лицата, едното от които контролира другото лице или негово дъщерно дружество;

**б)** лицата, чиято дейност се контролира от трето лице;

**в)** лицата, които съвместно контролират трето лице;

**г)** съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

§ 1, т. 14 от ДР на ЗППЦК „Контрол“ е налице, когато едно лице:

**а)** притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

**б)** може да определя пряко или непряко повече от половината от членовете на управителния или контролния орган на едно юридическо лице; или

**в)** може по друг начин да упражнява решаващо влияние върху вземането на решения във връзка с дейността на юридическо лице.

Възложителят отстранява от участие участник, за когото са налице обстоятелствата по чл. 54, ал. 1, т. 1-5 и т. 7 от ЗОП, както следва:

**1.1.** На основание чл. 54, ал. 1 от ЗОП Възложителят отстранява от участие в обществената поръчка участник, когато:

**1.1.1.** Е е осъден с влязла в сила присъда за:

а) престъпление по чл. 108а от Наказателния кодекс – тероризъм;

б) престъпление по чл. 159а – 159г от Наказателния кодекс – трафик на хора;

в) престъпления против трудовите права на гражданите по чл. 172 от Наказателния кодекс;

г) престъпления по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) подкуп по чл. 301 – 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпления против околната среда по чл. 352 – 353е от Наказателния кодекс.

**1.1.2.** Е осъден с влязла в сила присъда за престъпление, аналогично на тези по т. 1.1.1., в друга държава членка или трета страна;

**1.1.3.** Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган;

**1.1.4.** Налице е неравнопоставеност в случаите по чл. 44, ал. 5 от ЗОП;

**1.1.5.** Е установено, че участникът:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.1.6.** Е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**1.1.7.** Е налице конфликт на интереси с Възложителя, с негови служители или наети от него лица извън неговата структура, които участват в подготовката или възлагането на обществената поръчка, или могат да повлияят на резултата от нея, или имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество, и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

За удостоверяване липсата на горните обстоятелства към офертата участниците подават декларации по образец на възложителя за липсата на обстоятелствата по чл. 54, ал. 1, от ЗОП. Декларацията за липсата на обстоятелствата по чл. 54, ал. 1, т. 1, т. 2 и т. 7 ЗОП (Образец № 2) се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 6 от ЗОП (Образец № 3) се подписва от лицето, което може самостоятелно да го представлява.

Съгласно чл. 56, ал. 1 от ЗОП, участник, за когото са налице основания по чл. 54, ал. 1, има право да представи доказателства, че е предприел мерки, които гарантират неговата надеждност, въпреки наличието на основание за отстраняване. Възложителят преценява предприетите мерки, като отчете тежестта и конкретните обстоятелства, свързани с престъпление или нарушение. В случай, че представените от участника мерки са достатъчни, за да гарантират неговата надеждност, възложителят не го отстранява участие.

**1.2.** Възложителят отстранява от участие участник, който е регистрирано дружество в юрисдикция с преференциален данъчен режим, и/или е контролирано лицe от дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако попада в изключенията на чл. 4 от този закон.

За удостоверяване липсата на горните обстоятелства към офертата участниците подават декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните тях лица и техните действителни собственици (Образец № 4).

**1.3.** Възложителят отстранява от участие в обществената поръчка участник, който е свързано лице по смисъла на § 2, т. 45 от ДР на ЗОП с друг участник в обществената поръчка.

За удостоверяване липсата на горните обстоятелства към офертата участниците подават декларация по чл. 107, т. 4 от ЗОП, във връзка с чл. 101, ал. 11 от ЗОП (Образец № 5).

**Други основания за отстраняване от обществената поръчка.**

Възложителят отстранява участник, който:

**1.4.** не отговаря на обявените в техническите изисквания и указания за офериране условия и изисквания или е представил оферта, която не отговаря на предварително обявените условия на възложителя;

**1.5.** е декларирал съгласие да участва за тази обществена поръчка като подизпълнител на друг участник или участва като член на друг участник – обединение;

**1.6.** е налице някое от основанията по чл. 107 от ЗОП;

**1.7.** е предложил цена по-висока от прогнозната стойност на поръчката.

Участниците са длъжни в процеса на провеждане на обществената поръчка да уведомяват възложителя за всички настъпили промени в декларирани от тях обстоятелствата в 7-дневен срок от настъпването им.

Възложителят има право по всяко време да проверява заявените от участниците данни в представената оферта.

**2.Критерии за подбор**

Оферта в отговор на публикуваната обява може да подаде всяко българско или чуждестранно физическо или юридическо лице, което притежава правото да извършва профилактични прегледи и да издава документи с медицински предписания**.**

**2.1. Изисквания към провоспособността за упражняване на професионалната дейност. Доказване на изискванията.**

Участниците следва да имат на разположение лечебно заведение на територията на гр. Смолян, разполагащо с необходимите кабинет/и и лаборатория/и за извършване на медицинските прегледи и изследвания по т. 2.1. от раздел II от настоящите технически изисквания и указания за офериране.

При подаване на офертата участниците декларират съответствието с критерия за подбор по т. 2.1, като попълват **Декларация за съответствие с критериите за подбор (Образец № 6),** в която посочват наименованието и адреса на лечебното заведение, както и посочват притежаваното удостоверение за наличието на регистрация на лечебното заведение по Закона за лечебните заведения.

В случаите по чл. 67, ал. 5 и ал. 6 от ЗОП, за доказване изпълнението на горното изискване участниците представят Удостоверение за наличието на регистрация на лечебното заведение по Закона за лечебните заведения.

**2.2.** **Изисквания към техническите и професионални способности на участниците**

Участниците следва да разполагат с необходимия персонал, притежаващ съответната професионална компетентност за изпълнение на дейностите по т. 2. от раздел II от настоящите технически изисквания и указания за офериране.

При подаване на офертата участниците декларират съответствието с критерия за подбор по т. 2.2, като попълват **Декларация за съответствие с критериите за подбор (Образец № 6),** в която посочват имената и образованието на лицата, които ще изпълняват поръчката.

В случаите по чл. 67, ал. 5 и чл. 112, ал. 1, т. 2 от ЗОП, за доказване изпълнението на горното изискване, участниците представят списък на специалистите, които ще изпълняват поръчката, в който е посочена професионалната им компетентност, както и документи, които доказват професионалната компетентност на лицата.

.

**3. Изисквания към участници обединения**

В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението, съгласно чл. 59, ал. 6 от ЗОП.

Възложителят не поставя изисквания относно правната форма, под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

**3.1.** Правата и задълженията на участниците в обединението;

**3.2**. Дейностите, които ще изпълнява всеки член на обединението;

**3.3.** Уговаряне на солидарна отговорност между участниците в обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ, при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на поръчката.

**4. Използване капацитета на трети лица и на подизпълнители**

**4.1.** На основание чл. 65, ал. 1 от ЗОП участникът може да се позовава на капацитета на трети лица по отношение на критериите, свързани с техническите способности и професионална компетентност. Съгласно чл. 65, ал 4 от ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване. Съответствието с критериите за подбор се доказва с представяне на **отделна Декларация за съответствие с критериите за подбор** за третото лице. В случай че участникът ще използва капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения;

**4.2.** На основание чл. 66, ал. 1 от ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подизпълнителя/ите задължения. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване. Съответствието с критериите за подбор се доказва с представяне на **отделна Декларация за съответствие с критериите за подбор.**

При участие на подизпълнители поставените изисквания важат за посочения подизпълнител, с оглед на дела и вида дейности, които ще изпълнява.

Независимо от възможността за използване на подизпълнители отговорността за изпълнение на договора за обществена поръчка е на изпълнителя**.**

**IV. УКАЗАНИЯ КЪМ СЪДЪРЖАНИЕТО НА ОФЕРТИТЕ. ПОДАВАНЕ НА ОФЕРТИ.**

**1. Изготвяне и подаване на офертата**

**1.1.** Всеки участник има право да представи само една оферта. Не се допуска представяне на варианти на техническа и/или ценова оферта.

**1.2.** Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).

**1.3.** Офертата се представя в писмен вид на хартиен носител.

**1.4.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**1.5.** Подаването на офертата задължава участниците да приемат напълно всички изисквания и условия, посочени в настоящите технически изисквания и указания за офериране, при спазване на ЗОП, ППЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му

**1.6.** Спрямо участниците следва да не са налице обстоятелствата на чл. 54, ал. 1 от ЗОП, за което в офертата си представят Декларации по чл. 192, ал. 3 от ЗОП за липса на посочените обстоятелства.

**1.7.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**1.8.** Всички документи, които не са оригинали и за които не се изисква нотариална заверка, следва да бъдат заверени от на всяка страница с гриф "**Вярно с оригинала"** и подписа на лицето/та, представляващо/и участника.

**1.9.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

**1.10.** Офертата се представя в запечатана, непрозрачна и с ненарушена цялост опаковка от участника или от упълномощен от него представител - лично, или по пощата с препоръчано писмо с обратна разписка. Опаковката трябва да бъде надписана както следва:

**гр. Смолян 4700**

**бул. „България” №7**

**Районна здравноосигурителна каса**

**ОФЕРТА** в отговор на публикувана обява за възлагане на обществена поръчка с предмет: **„Извършване на профилактични медицински прегледи и изследвания на служителите в РЗОК-Смолян“**.

Върху опаковката следва да бъде посочено наименованието на участника, включително участниците в обединението, когато е приложимо, пълен и точен адрес за кореспонденция, телефон, факс и електронен адрес.

**1.11.** При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**1.12.** Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатана или скъсана опаковка. Тези обстоятелства се отбелязват във входящия регистър на възложителя.

**1.13.** Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата, в посоченият от възложителя срок. Рискът от забава или загубване на офертата са за сметка на участника.

**1.14.** До изтичане на срока за подаване на офертите всеки участник в процедурата може да промени, допълни или да оттегли офертата си.

**1.15.** Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер ….“ и наименование на участника.

**2. Съдържание на офертата. Необходими документи**

Опаковката с офертата трябва да съдържа:

**2.1.** **Административни сведения**, изготвени по Образец № 1.

**2.2.** **Декларация по чл. 192, ал. 2 от ЗОП** за отсъствие на обстоятелствата по чл. 54, ал. 1, т. 1, 2 и 7 от ЗОП (Образец № 2).

**2.3.** **Декларация по чл. 192, ал. 3 от ЗОП** за отсъствие на обстоятелствата по чл. 54, ал. 1, т. 3 – 6 от ЗОП (Образец № 3).

**2.4.** **Декларация** по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – (Образец № 4).

**2.5.** **Декларация за липса на свързаност с друг участник** по чл. 107, т. 4 от ЗОП, във връзка с чл. 101, ал. 11 от ЗОП (Образец № 5).

**2.6. Декларация за съответствие с критериите за подбор** (Образец № 6).

**2.7. Техническо предложение за изпълнение на поръчката** (Образец № 7)

**2.8. Ценово предложение** за изпълнение на поръчката(Образец № 8).

**Участник, който не представи Ценово предложение или то не отговаря на обявените условия за изпълнение на поръчката, или надвишава определената прогнозна стойност на поръчката ще бъде отстранен от участие в процедурата по възлагане на обществената поръчка на основание чл. 107, т. 2, б.”а” от ЗОП.**

**V. СРОК НА ВАЛИДНОСТ НА ОФЕРТИТЕ**

Офертите следва да бъдат валидни за срок най-малко **90 дни** от крайният срок за получаване на оферти. Оферта с по-малък срок на валидност няма да бъде разглеждана и оценявана от Възложителя.При изтичане срока на валидност на офертите, Възложителят може да поиска от участника да удължи срока на валидност на офертата.

**VI. УСЛОВИЯ ПО ПРОВЕЖДАНЕ НА ОБЩЕСТВЕНАТА ПОРЪЧКА. ПОЛУЧАВАНЕ, РАГЛЕЖДАНЕ И ОЦЕНКА НА ОФЕРТИТЕ**

**1. Получаване и разглеждане на офертите**

**1.1.** Офертите се получават по реда на т. 1.10. от Раздел IV от настоящите технически изисквания и указания за офериране в срока, посочен в обявата за събиране на оферти.

**1.2.** Получаването, отварянето, разглеждането и оценката на офертите се извършва по реда, определен в ЗОП и ППЗОП, от назначена от възложителя комисия.

**1.3.** Отварянето и разглеждането на офертите се извършва при условията на чл. 97 от ППЗОП на датата, часа и мястото, посочени в обявата за събиране на оферти на обществената поръчка.

**2. Критерий за оценка на офертите**

На оценяване и класиране подлежат офертите само на участниците, които отговарят на изискванията и условията от настоящите Технически изисквания и указания за офериране. Оферта, която не отговаря на предварително обявените условия на възложителя няма да бъде оценявана, а участникът представил такава оферта няма да бъде класиран и ще бъде предложен за отстраняване.

За всяка оферта, която отговаря на изискванията на Възложителя, ЗОП и ППЗОП, назначената комисия извършва оценка и класира участниците въз основа на икономически най-изгодна оферта, определена по критерий **“най-ниска цена”.** Сравняват се предложените от участниците общи цени за извършване на профилактични медицински прегледи и изследвания на един работещ в РЗОК-Смолян от Ценовото предложение (Образец № 8).

**3. Класиране на участниците. Определяне на изпълнител.**

**3.1.** Класирането на участниците се извършва във възходящ ред, като на първо място се класира участникът с най-ниска предложена обща цена, а на последно участникът, предложил най-висока обща цена.

**3.2.** В случай, че най-ниската цена е еднаква за двама или повече участници, комисията процедира съгласно разпоредбата на чл. 58, ал. 3 от ППЗОП.

**3.3.** За изпълнител на обществената поръчка се определя участник, за когото са изпълнени следните условия:

**3.3.1.** Не са налице основанията за отстраняване от процедурата и отговаря на критериите за подбор.

**3.3.2.** Офертата на участника е с най-ниска цена при прилагане на предварително обявените от възложителя условия и избрания критерий за възлагане.

**VII. СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНАТА ПОРЪЧКА**

Договорът за изпълнение на обществената поръчка ще бъде сключен с участника, класиран на първо място в срока и при условията на чл. 194 и чл. 112 от ЗОП.

**1**. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител изпълни задължението по чл. 112, ал. 2 от ЗОП, като представи актуални документи, удостоверяващи липсата на основания за отстраняване и съответствието с поставените критерии за подбор. Документите се представят и за подизпълнителите и третите лица, ако има такива.

За доказване липсата на основания за отстраняване определеният изпълнител представя:

**1.1.** За обстоятелствата по чл. 54, ал. 1, т. 1 от ЗОП – актуални свидетелства за съдимост на лицата по чл. 54, ал. 2 от ЗОП;

**1.2.** За обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

**1.3.** За обстоятелствата по чл. 55, ал. 1, т. 1 от ЗОП възложителят извършва справка служебно в Търговски регистър.

Когато обстоятелствата в документите по т. 1.1. – 1.3. са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят предприема съответните действия за изискването на необходимите документи. Когато участникът, определен за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която е установен.

При подписване на договора, в приложимите случаи, определеният изпълнител следва да представи заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено, когато определеният изпълнител е неперсонифицирано обединение на физически и/или юридически лица.

**1.4.** На основание чл. 59, ал. 1, т. 3 от ЗМИП, Възложителя идентифицира физическите лица, които са действителни собственици на юридическото лице (или юридическите лица – съдружници в неперсонифицирано образувание по ЗЗД или Търговския закон) подало оферта за участие в процедурата. Избраният изпълнител е длъжен преди слючване на договора да подпише и подаде декларация по чл. 59, ал. 1, т. 3 от ЗМИП (Образец № 10), както и да представи копие на документ за самоличност на вписаните в декларацията лица, съгласно разпоредбата на чл. 53, ал. 1 от ЗМИП.

За доказване съответствието с критериите за подбор определеният изпълнител представя:

**1.5.** Документи, удостоверяващи, че определеният за изпълнител участник отговаря на критериите за подбор.

**1.6.** Гаранция обезпечаваща изпълнението на договора.

**2.** Възложителят не сключва договор за обществена поръчка когато участника, определен за изпълнител:

**2.1.** Откаже да сключи договор;

**2.2.** Не изпълни някое от условията по т. 1.

**3.** В случаите по т. 2 възложителят може да сключи договор със следващият класиран участник.

**4.** Договорът за изпълнение на обществена поръчка се сключва в сроковете по чл. 194, ал. 1 от ЗОП.

**VIII. СРОК И НАЧИН НА ПЛАЩАНЕ**

Плащането ще се извърши в български лева по банков път, с платежно нареждане по посочена от изпълнителя банкова сметка.

**1.** Възложителят заплаща на Изпълнителя възнаграждението за извършените услуги от т. 1 от Раздел II на Техническите изисквания и указания за офериране в 15-дневен срок след извършването на услугите и отчитането им с подписан от двете страни приемо-предавателен протокол и представена оригинална фактура.

**2.** Възложителят заплаща възнаграждението по т. 1 само за реално извършените прегледи и изследвания на служителите в РЗОК-Смолян.

**IХ. КОРЕСПОНДЕНЦИЯ**

**1.** Обменът на информация свързана с настоящата обществена поръчка между възложителя и участниците е в писмен вид, на български език, и се извършва чрез:

**а)** връчване лично срещу подпис;

**б)** по електронен път с електронен подпис на посочените от възложителя и участниците електронни адреси;

**в)** по факс на посочения от възложителя и участниците номера;

**г)** по пощата - чрез препоръчано писмо с обратна разписка, изпратено на посочения от участника адрес;

**д)** чрез комбинация от средствата по букви "а" – "г"; 1

**е)** чрез профила на купувача на възложителя в посочените в ЗОП и ППЗОП случаи.

**2.** За получено се счита това уведомление, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, за получено се счита това уведомление, което е достигнало до адреса известен на изпращача.

**3.** Актовете на възложителя, за които той е длъжен да уведоми участниците, се публикуват в профила на купувача, като могат да се връчват и лично срещу подпис или да се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

**4.** Обменът и съхраняването на информация в хода на провеждане на обществената поръчка се извършват по начин, който гарантира целостта, достоверността и поверителността на информацията.

**Х. ДРУГИ УСЛОВИЯ**

**1.** При различие между информацията, посочена в обявата и в техническите изисквания и указания за офериране на обществената поръчка, за достоверна се счита информацията, публикувана в обявата.

**2.** По въпроси, свързани с провеждането на обществената поръчка и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

**3.** Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към доставката, предмет на поръчката, както следва:

- Относно задълженията, свързани с данъци и осигуровки: Национална агенция по приходите, информационен телефон на НАП - 0700 18 700; интернет адрес: www.nap.bg;

- Относно задълженията, опазване на околната среда: Министерство на околната среда и водите: Информационен център на МОСВ: работи с посетители всеки работен ден от 14 до 17 ч. на адрес: гр. София 1000, бул. "Княгия Мария Луиза" № 22, телефон: 02/ 940 6237; интернет адрес: www.moew.government.bg

- Относно задълженията, закрила на заетостта и условията на труд: Министерство на труда и социалната политика: интернет адрес: http://www.mlsp.government.bg, София 1051, ул. Триадица №2, телефон: 02/8119 443.

За неуредените от настоящата документация въпроси се прилагат разпоредбите на ЗОП и ППЗОП.

**Приложения:**

1. Проект на договор.

1. Административни сведения - Образец № 1;
2. Декларация по чл. 192, ал. 3 от ЗОП за отсъствие на обстоятелствата по чл. 54, ал. 1, т. 1, 2 и 7 ЗОП - Образец № 2;
3. Декларация по чл. 192, ал. 3 от ЗОП за отсъствие на обстоятелствата по чл. 54, ал. 1, т. 3 – 6 ЗОП - Образец № 3;
4. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – Образец № 4;
5. Декларация за липса на свързаност с друг участник по чл. 107, т. 4 от ЗОП, във връзка с чл. 101, ал. 11 от ЗОП - Образец № 5;
6. Декларация за съответствие с критериите за подбор -Образец № 6;
7. Предложение за изпълнение на поръчката - Образец 7;
8. Ценово предложение за изпълнение на поръчката - Образец № 8.

10. Декларация за приемане клаузите на проекта на договор (Образец № 9).